Minden gyerek más, mégis vannak olyan jelek, amik utalhatnak arra, hogy erőszak történt. Nagyon egyértelmű tünet, ha a gyerek nem az életkorának megfelelő tudással bír a szexualitásról, ha életszerűen elbeszéli a történteket, nemi betegsége, felszíni sérülései vannak, vagy átszexualizált az egész működése. A szexuális trauma mellett viszont más problémának is jele lehet az evészavar, az alvászavar, a testképzavar, amikor a kamasz megpróbálja elrejteni a testét, például hirtelen meghízik vagy nagyon lefogy.